Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen komission delegoidun asetuksen (EU) 2019/33 17 artiklan 2 ja 3 kohdan mukaisesti

(2021/C 66/16)

Tämä tiedonanto julkaistaan annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

TIEDONANTO VAKIOMUUTOKSESTA YHTENÄISEEN ASIAKIRJAAN

”LA JARABA”

PDO-ES-01895-AM01

Tiedonannon päivämäärä: 16.11.2020

HYVÄKSYTYN MUUTOKSEN KUVAUS JA PERUSTELUT

Otsikko

VALKOVIININ LISÄÄMINEN

— Tuote-eritelmän 2.1 kohta ”Huomioon otettavat parametrit, analyyttiset raja-arvot ja sallitut poikkeamat”; muutos koskee myös yhtenäisen asiakirjan kohtaa ”Viinien kuvaus”.

Kuvaus ja perustelut

— Yksinomaan Sauvignon Blanc -rypäleistä valmistetun valkoviinin lisäämisen vuoksi valkoviinien analyyttiset parametrit on määriteltävä.

UUSI TEKSTI

2.1.2 Valkoviini Parametri Raja-arvo Sallittu poikkeama Todellinen alkoholipitoisuus vähintään (til-%) ≥ 11,5 ± 0,2 Kokonaisalkoholipitoisuus vähintään (til-%) ≥ 12,5 ± 0,2 Pelkistävät sokerit (g/l glukoosina ilmaistuna) ≤ 4 ± 0,5 Kokonaishappopitoisuus (g/l viinihappona ilmaistuna) 4<AT<7 ± 0,3 Haihtuvien happojen pitoisuus (mEq/l) ≤ 16,7 ± 3 Kokonaisrikkidioksidipitoisuus (mg/l) ≤ 130 ± 15 Strontiumpitoisuus (mg/l) ≥ 2,2 ± 0,2

PERUSTELU

— Koska nimityksen ”La Jaraba” (SAN) rajattu alue sisältää alan, jolla viljellään Sauvignon Blanc -lajikkeen rypäleitä, joista tuotettujen viinien strontiumpitoisuus on myös suuri, pyydämme tuote-eritelmän muuttamista siten, että siihen sisällytetään valkoinen rypälelajike Sauvignon Blanc ja siitä tuotetut valkoviinit.

Otsikko

VALKOVIININ LISÄÄMINEN

— Tuote-eritelmän 2.2 kohta ”Aistinvaraisilla analyyseilla määritettävät ominaisuudet”; muutos koskee myös yhtenäisen asiakirjan kohtaa ”Viinien kuvaus”.

Kuvaus ja perustelut

— Yksinomaan Sauvignon Blanc -rypäleistä valmistetun valkoviinin lisäämisen vuoksi valkoviinien aistinvaraiset ominaisuudet on määriteltävä.

UUSI TEKSTI

2.2.4 – Yksinomaan Sauvignon Blanc -rypäleistä valmistettu valkoviini — Ulkonäkö: puhdas, kirkas ja kuulas, väri oljenkeltainen. — Aromi: voimakas, runsaasti lajikkeelle ominaisia, etenkin vaaleiden luumarjojen vivahteita ja kukkaisia vivahteita. — Maku: raikas, pehmeä ja tasapainoinen.

PERUSTELU

— Koska nimityksen ”La Jaraba” (SAN) rajattu alue sisältää alan, jolla viljellään Sauvignon Blanc -lajikkeen rypäleitä, joista tuotettujen viinien strontiumpitoisuus on myös suuri, pyydämme tuote-eritelmän muuttamista siten, että siihen sisällytetään valkoinen rypälelajike Sauvignon Blanc ja siitä tuotetut valkoviinit.

Otsikko

VALKOVIININ VIININVALMISTUS- JA TUOTANTOMENETELMÄT

— Tuote-eritelmän 3 kohta ”Erityiset viininvalmistusmenetelmät”; muutos koskee myös yhtenäisen asiakirjan kohtaa ”Erityiset viininvalmistusmenetelmät”.

Kuvaus ja perustelut

— Kohtaan lisätään valkoviinin tuotannolle ominaiset viininvalmistusmenetelmät, koska Sauvignon Blanc -lajike lisätään tuote-eritelmään.

UUSI TEKSTI

Rypälemehu, joka saadaan murskaamalla ja puristamalla peratut valkoiset viinirypäleet, saa laskeutua 15–20 °C:n lämpötilassa vähintään 12 tunnin ajan. Rypälemehun alkoholikäyminen tapahtuu 10–21 °C:n lämpötilassa ruostumattomasta teräksestä valmistetuissa säiliöissä. Tavanomaisissa olosuhteissa rypäleiden oma mikrobikasvusto käynnistää käymisprosessin. Tämän jälkeen suoritetaan kirkastaminen, ja juuri ennen pullottamista viini suodatetaan suodattimella, jonka huokoskoko on suuri, jotta tuotteessa tapahtuu mahdollisimman vähän muutoksia.

PERUSTELU

— Koska tuote-eritelmään on lisätty valkoviini, viininvalmistus- ja tuotantomenetelmissä on erotettava toisistaan puna- ja valkoviinin valmistus.

Otsikko

KYPSYTYSAIKOJA KOSKEVA MUUTOS

Tuote-eritelmän 3 kohta ”Erityiset viininvalmistusmenetelmät”; muutos koskee myös yhtenäisen asiakirjan kohtaa ”Erityiset viininvalmistusmenetelmät”.

Kuvaus ja perustelut

Muutos koskee viininvalmistus- ja tuotantomenetelmien tekstiä, koska viiniä vanhennetaan vähemmän aikaa tynnyrissä ja pullossa.

UUSI TEKSTI

3.1 – Punaviinien sekoitukset, joissa on vaihtelevia määriä Tempranillo-, Cabernet Sauvignon-, Merlot- ja Graciano-lajikkeita. Vanhentaminen tammitynnyreissä, joiden tilavuus on 225 litraa, vähintään kolmen kuukauden ajan. Vanhentaminen pulloissa vähintään yhden kuukauden ajan.

3.2 – Punaviinien sekoitukset, joissa on vaihtelevia määriä Tempranillo-, Cabernet Sauvignon- ja Merlot-lajikkeita. Vanhentaminen tammitynnyreissä, joiden tilavuus on 225 litraa, vähintään kolmen kuukauden ajan. Vanhentaminen pulloissa vähintään yhden kuukauden ajan.

PERUSTELU

— Sellaisten viinien markkinakysyntä, joilla on lyhyemmät kypsytysajat, kasvaa.

Otsikko

ENIMMÄISTUOTOKSEN LISÄÄMINEN

— Tuote-eritelmän 5 kohta ”Enimmäistuotokset”; muutos koskee myös yhtenäisen asiakirjan kohtaa ”Enimmäistuotokset”.

— Perustelu

— Sauvignon Blanc -lajikkeen enimmäistuotoksen lisääminen.

UUSI TEKSTI

5. Enimmäistuotokset Tempranillo: 10 500 kg/ha, vastaa 73,5 hl/ha. Cabernet Sauvignon: 11 000 kg/ha, vastaa 77 hl/ha. Merlot: 10 000 kg/ha, vastaa 70 hl/ha. Graciano: 10 000 kg/ha, vastaa 70 hl/ha. Sauvignon Blanc: 11 000 kg/ha, vastaa 77 hl/ha.

PERUSTELU

— Koska Sauvignon Blanc -lajike on lisätty tuote-eritelmään, tälle lajikkeelle on vahvistettu enimmäistuotos.

Otsikko

VALMISTUKSESSA KÄYTETTÄVÄN VIINIRYPÄLELAJIKKEEN LISÄÄMINEN

— Tuote-eritelmän 6 kohta ”Viininvalmistuksessa käytettävät lajikkeet”; muutos ei vaikuta yhtenäiseen asiakirjaan.

Perustelut

— Sauvignon Blanc -lajikkeen lisääminen.

UUSI TEKSTI

6. Viininvalmistuksessa käytettävät lajikkeet Punaviini: Tempranillo, Cabernet Sauvignon, Merlot, Graciano. Valkoviini: Sauvignon Blanc.

PERUSTELU

— Koska Sauvignon Blanc -lajike on lisätty tuote-eritelmään, se on sisällytetty tähän kohtaan.

YHTENÄINEN ASIAKIRJA

1. Tuotteen nimi

”La Jaraba”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Punaviini

Viini on väriltään syvän kirsikanpunaista ja intensiteetiltään keskivoimakasta tai voimakasta, ja siinä on punaisten ja tummien marjojen ja hedelmien vivahteita, jotka antavat runsaan ja lihaisan suutuntuman. Se sisältää muita viinejä enemmän strontiumia, sillä kyseistä ainetta on maaperässä paljon. Strontium auttaa tuottamaan tiiviitä, aromaattisia ja täyteläisiä viinejä, joissa on voimakkaita mineraalisia ja palsamimaisia vivahteita.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra): 130

Valkoviini

Puhdas, kirkas ja kuulas, väri oljenkeltainen. Voimakas, runsaasti lajikkeelle ominaisia, etenkin vaaleiden luumarjojen vivahteita ja kukkaisia vivahteita. Maku on raikas, pehmeä ja tasapainoinen.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 10 Kokonaisrikkidioksidipitoisuus enintään (mg/litra): 130

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

Punaisten rypäleiden alkoholikäyminen 15–30 °C:n lämpötilassa ruostumattomasta teräksestä valmistetuissa säiliöissä tai ranskalaisissa tammisammioissa. Pito säiliössä ja maserointi vähintään 10 päivän ajan.

Rypälemehu, joka saadaan murskaamalla ja puristamalla peratut valkoiset viinirypäleet, saa laskeutua 15–20 °C:n lämpötilassa vähintään 12 tunnin ajan. Rypälemehun alkoholikäyminen tapahtuu 10–21 °C:n lämpötilassa ruostumattomasta teräksestä valmistetuissa säiliöissä.

Rypäleiden puristamisesta saatava enimmäistuotto on 70 litraa 100 kilogrammalta rypäleitä.

Viiniä vanhennetaan ensin tammitynnyreissä, joiden tilavuus on 225 litraa, ja sen jälkeen pullossa seuraavien ajanjaksojen ajan:

— Punaviinien sekoitukset, joissa on vaihtelevia määriä Tempranillo-, Cabernet Sauvignon-, Merlot- ja Graciano-lajikkeita: vanhentaminen tammitynnyreissä, joiden tilavuus on 225 litraa, vähintään 3 kuukautta ja vanhentaminen pulloissa vähintään 1 kuukausi.

— Punaviinien sekoitukset, joissa on vaihtelevia määriä Tempranillo-, Cabernet Sauvignon- ja Merlot-lajikkeita. vanhentaminen tammitynnyreissä, joiden tilavuus on 225 litraa, vähintään 3 kuukautta ja vanhentaminen pulloissa vähintään 1 kuukausi.

— Punaviini, joka on valmistettu yksinomaan Merlot-lajikkeesta: vanhentaminen tammitynnyreissä, joiden tilavuus on 225 litraa, vähintään 6 kuukautta ja vanhentaminen pulloissa vähintään 1 kuukausi.

Viljelykäytännöt

Rypäleet korjataan, kun ne ovat saavuttaneet fenolisen kypsyyden, ja valitaan rypäletertut, joilla on paras rakenne ja korkein fenoliyhdisteiden pitoisuus. Ainoa orgaaninen aines, jota viinitarhoissa käytetään, on itse tilalta peräisin oleva lampaanlanta.

b. Enimmäistuotokset

Tempranillo

73,5 hl/ha

Tempranillo

10 500 kg rypäleitä/ha

Cabernet Sauvignon

77 hl/ha

Cabernet Sauvignon

11 000 kg rypäleitä/ha

Merlot ja Graciano

70 hl/ha

Merlot ja Graciano

10 000 kg rypäleitä hehtaaria kohden

6. Rajattu maantieteellinen alue

Rajattu alue sijaitsee El Provencion kunnassa (Cuenca). Viinitarharekisterin mukaan ala on seuraavanlainen: Vyöhyke 9, lohkot 14b, 14d, 14f, 14h, 26d, 26e, 26h, 26i, 26j, 26k, 26m, 26n ja 26v.

Rajatuilla alueella sijaitsevilla viinitarhoilla korjatut rypäleet valmistetaan viiniksi ja viini pullotetaan tuotantoalueella sijaitsevassa viininvalmistamossa.

7. Pääasialliset rypälelajikkeet

MERLOT

TEMPRANILLO – CENCIBEL

8. Yhteyden/yhteyksien kuvaus

YMPÄRISTÖ (LUONTOON JA IHMISEEN LIITTYVÄT TEKIJÄT)

”La Jaraba” on sen paikan maantieteellinen nimi, jossa rajattu alue sijaitsee, kuten käy ilmi Espanjan nykyisessä kiinteistörekisterissä olevasta kartasta. Se sijaitsee laaksossa, jossa on paljon kerrostumia. Vanha Cañada de Valdelobosin vesireitti, joka on nykyisin katkonainen, kulkee alueen poikki ja yhtyy Záncarajokeen, joka muodostaa Cuencan ja Albaceten maakuntien välisen rajan. La Jarabassa ei ole juurikaan kukkuloita, ja alueen voidaankin katsoa olevan täysin tasainen. Korkeus merenpinnasta on 700 metriä.

Viinitarhoja suojaa suurelta osin 92 hehtaarin suuruinen rautatammi- ja mäntymetsä. Sijainti luo mikroilmaston, joka on erityisen suotuisa viiniköynnösten kehittymiselle. Köynnökset ovat pitkälti suojassa vesistressiltä, jota voisi aiheutua lämpimästä ja kuivasta itätuulesta, ja tämän ansiosta rypäleet pääsevät kypsymään pidempään. Näin ollen rypäleissä on enemmän väriaineita, laadukkaampia tanniineja ja enemmän aromeja kuin rajatun alueen ulkopuolella sijaitsevien köynnösten tuottamissa rypäleissä.

Maaperä on peräisin kvartäärikaudelta. Kyseessä on Guadianan jokijärjestelmään kuuluva morfo-stratigrafinen yksikkö. Maaperän koostumus vaihtelee: maaperässä on muun muassa kvartsiitteja ja kvartsia sekä mesotsooisen kauden ja mioseenisen kauden kalkkikiveä. Tällaisen koostumuksen ansiosta maaperä säilyttää kosteutta pidempään ja alue erottuu muista ympäröivistä alueista, joilla kalkkikivipitoisuus on paljon korkeampi.

Maaperä kuuluu alfisolien luokkaan, jossa on kalkkikiven päällä punaista välimerellistä maata. Maaprofiili on kehittynyt, pH 7–8,5, vaihtokyky heikko, kuivuvuus hyvä sekä läpäisevyys hyvä vaakatason kalkkikivikerroksiin saakka (noin 60–90 cm:n syvyydessä). Maalajit vaihtelevat irtonaisesta karkeasta hiekasta saveen. Alluviaalitekijöitä on paljon, minkä vuoksi maaperä sisältää runsaasti ravinteita. Maaperä on hedelmällistä ja sisältää runsaasti karkeita tulvakerrostumia. Tällainen morfologia yhdessä vuotuisen lannanlevityksen kanssa saa aikaan kevyen, tuoreen maaprofiilin. Maaperä soveltuu erinomaisesti viininviljelyyn ja edistää rypäleiden korkeaa laatua.

Ilmastoa voidaan kuvailla lauhkeaksi Välimeren ilmastoksi, jossa on mannermaisia piirteitä. Merkittävimmät vuotuiset keskiarvot ovat seuraavat: 14–16 °C:n lämpötila ja 450 mm:n sademäärä.

Maaperässä on havaittu keskimääräistä enemmän strontiumia: yli 100 mg/kg lohkoa kohti. Tarkemmin sanottuna määrät ovat 111,67–158,41 mg/kg. Nämä määrät ovat paljon korkeampia kuin lähialueilla. Esimerkkinä voidaan mainita ”Los Canforrales”, jossa tämä luku on 76,59 mg/kg, ja ”Manteleros”, jossa se on 20,19 mg/kg. Mantelerosissa pitoisuus on lähes kahdeksan kertaa pienempi kuin La Jarabassa.

Strontiumpitoisuudella on suoria vaikutuksia viineihin. Strontiumpitoisuuden on todettu olevan yli 2,2 mg/l ja joissakin viineissä jopa 3,3 m/g. Nämä luvut ovat huomattavasti korkeampia kuin naapurialueiden viineissä, joissa pitoisuudet ovat 0,95–1,6 mg/l. Viinin strontiumpitoisuuden voidaankin katsoa kertovan luotettavasti, että viini on tuotettu La Jarabassa.

Ainoa orgaaninen aines, jota tuotannossa käytetään, on itse tilalta peräisin oleva lampaanlanta.

Valmistusmenetelmien osalta voidaan todeta, että rypäleiden oma mikrobikasvusto aloittaa alkoholikäymisen ja että 100 kilogrammasta rypäleitä saadaan puristamalla enintään 70 litraa viiniä.

VIININ KUVAUS

Paikallinen maaperä ja ilmasto muokkaavat La Jaraban viinejä, ja niiden ansiota ovat fenolipitoisuus, vakaus ja eleganssi. Rakenne, mineraalipitoisuus ja täyteläisyys ovat viineissä vaikuttavat. Se, että kaikki nämä viinit vanhennetaan tynnyreissä ja pulloissa, vaikuttaa aistinvaraisiin ominaisuuksiin ja tuottaa viinejä, jotka ovat väriltään syvän kirsikanpunaisia ja intensiteetiltään keskivoimakkaita tai voimakkaita ja joissa on runsaan ja lihaisan suutuntuman antavia punaisten ja tummien marjojen ja hedelmien vivahteita. Viinit sisältävät rajatun alueen ulkopuolelta peräisin olevia viinejä enemmän strontiumia, sillä kyseistä ainetta on La Jaraban maaperässä paljon. Strontium auttaa tuottamaan täyteläisiä viinejä, joissa on voimakkaita mineraalisia ja palsamimaisia vivahteita.

YHTEYS MAANTIETEELLISEEN ALKUPERÄÄN

Tila sijaitsee jokilaaksossa, jossa on paljon kerrostumia. Maaperässä on eriasteisia määriä kvartsiittia, kvartsia ja kalkkikiveä sekä strontiumia enemmän kuin keskimäärin. Näiden seikkojen ansiosta pystytään tuottamaan tiiviitä, aromaattisia ja täyteläisiä viinejä, joissa on voimakkaita kivennäisvivahteita ja palsamin sävyjä. Strontium antaa näille viineille niiden erityiset ominaisuudet.

Vaikka alue sijaitsee SAN-nimityksen ”La Mancha” alueen sisällä, jäljempänä mainitut tekijät erottavat sen La Manchasta.

LUONTOON LIITTYVÄT TEKIJÄT

Alueen rajaaminen perustuu maaperän strontiumtasoon, joka on huomattavasti korkeampi kuin ympäröivällä alueella. Alueella tuotetut viinit ovat luonteeltaan mineraalisempia kuin muilla alueilla tuotetut.

Hakijan toimittamasta ympäristötutkimuksesta voidaan havaita, että strontiumpitoisuudet ovat alueen ulkopuolella 20–80 mg/kg, mutta rajatulla alueella ne ovat 110–160 mg/kg. Tältä alueelta peräisin olevien viinien strontiumpitoisuus on tämän vuoksi 2,5–3,3 mg/l, kun taas ympäröiviltä viiniviljelmiltä peräisin olevan viinin strontiumpitoisuus on vain noin 1 mg/l.

Alueen ainutlaatuisuutta määrittävänä tekijänä on strontiumpitoisuuden lisäksi se, että alueen ympärillä on runsaasti rautatammia ja mäntypuita, jotka suojaavat aluetta lämpimiltä ja kuivilta itätuulilta. Kosteuspitoisuus on alueella tämän vuoksi korkeampi kuin naapurialueilla, mikä pidentää rypäleiden kypsymisprosessia. Näin ollen rypäleet saavat – ja sen myötä myös viini saa – enemmän väriä, tanniineja ja aromeja.

IHMISEEN LIITTYVÄT TEKIJÄT

Keskeiset erot La Jaraba -viinien ja naapurialueella ”La Mancha” tuotettujen SAN-viinien (tältä osin tarkasteluun on otettu La Manchan vanhennetut punaviinit, sillä nimellä ”La Jaraba” tuotetaan vain vanhennettuja punaviinejä) välillä ovat seuraavat:

”LA MANCHA” (SAN) LA JARABA EROT > 11,5 til-% > 12,5 til-% Korkeampi alkoholipitoisuus < 10 mEq/l < 16,7 meq/l Haihtuvien happojen suurempi pitoisuus < 13 000 kg/Ha < 11 000 kg/ha Alhaisempi tuotos hehtaaria kohden ≤ 1,6 mg/l ≥ 2,2 mg/l Korkeampi strontiumpitoisuus

Alue on rajattu maaperän strontiumpitoisuuden perusteella. Sillä toimii tällä hetkellä vain yksi viininvalmistamo, joka kuuluu hakijalle.

On korostettava, että hakijan omistuksessa oleva maa-alue on suurempi kuin rajattu alue. Rajausta ei näin ollen ole tehty omistuksen vaan edellä esitettyjen ympäristöolosuhteiden perusteella.

Muut tuottajat voivat käyttää rekisteröityä nimeä, jos he sijoittautuvat rajatulle maantieteelliselle alueelle tulevaisuudessa, edellyttäen että eritelmässä asetetut edellytykset täyttyvät. Alueen koko on noin 75 hehtaaria, joten on täysin mahdollista, että uusia viininvalmistamoja perustetaan.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Rajatuilla alueella sijaitsevilla viinitarhoilla korjatut rypäleet valmistetaan viiniksi ja viini pullotetaan tuotantoalueella sijaitsevassa viininvalmistamossa. Tämä johtuu siitä, että punaviinejä vanhennetaan pulloissa vähintään yhden kuukauden ajan, jona aikana tapahtuu reduktioprosessi. Tämä parantaa viinien laatua ja pyöristää niiden makua. Viinit ovat valmiita kulutukseen, kun ne saavuttavat tuote-eritelmässä kunkin viinityypin osalta esitetyt aistinvaraiset ominaisuudet. Tavoitteena on varmistaa laatu sekä taata alkuperä ja valvonta, jotta voidaan saavuttaa SAN-nimityksen ”La Jaraba” puna- ja valkoviinien tuote-eritelmässä vahvistetut ominaisuudet.

Linkki tuote-eritelmään

http://pagina.jccm.es/agricul/paginas/comercial-industrial/consejos_new/pliegos/MOD_PLIEGO_LA-JARABA_20200529-II.pdf

(1) EUVL L 9, 11.1.2019, s. 2.